Basilika la Mt. Petro

thumb|250px|Basilika la Mt. Petro

Basilika la Mt. Petro mjini Roma ni kanisa kubwa kuliko yote duniani na linatumiwa sana na Papa, ingawa si Kanisa kuu la jimbo lake.

Basilika hilo lote liko ndani ya eneo la Vatikani ambalo ni dola au nchi huru ndogo iliyoko ndani ya mji wa Roma (makao makuu ya Italia).

Kumbukumbu ya kutabarukiwa kwake inafanyika kila mwaka tarehe 18 Novemba pamoja na ya kutabarukiwa Basilika la Mt. Paulo ili kudokeza udugu wa Mitume hao wawili na umoja wa Kanisa lote .
Historia

Kanisa hili lilianzishwa mnamo mwaka 324 na Kaisari Konstantino Mkuu aliyeagiza ujenzi mahali ambapo watu waliamini Mtume Petro aliuawa kwa ajili ya imani ya Ukristo akazikwa wakati wa Kaisari Nero (kabla ya mwaka 68).

Kanisa hilo la kale lilionekana bovu wakati wa karne ya 16, hivyo Papa Julius II aliamuru libomolewe ili kujenga kanisa jipya.

Muda wa ujenzi ulikuwa miaka 120: ulianza mwaka 1506 ukakamilishwa mwaka 1626.

Wasanii mashuhuri walishiriki katika ujenzi na upambaji wa kanisa hilo kama vile Raphael, Michelangelo na Gian Lorenzo Bernini.

Ujenzi wake uligharamia pesa nyingi. Wataalamu wengi huona ujenzi huu ulikuwa sababu moja ya Matengenezo ya Kiprotestanti yaani farakano na Kanisa Katoliki lililoanzia Ujerumani katika karne ya 16.

Ni kwamba Mapapa walianzisha kodi mpya kwa waumini ili waweze kuendeleza ujenzi. Madai ya pesa kwa ajili ya ujenzi huo yaliendeshwa kwa ukali uliosababisha upinzani wa Martin Luther na wengine, hasa huko Ujerumani.
Vipimo

Kanisa hilo lililojengwa juu ya eneo la mita za mraba 15,160 linaweza kupokea umati wa watu 60.000.

Lina urefu wa mita 211.5 na kimo cha mita 132.5.

Ukumbi wake una urefu wa mita 187 na upana wa 27.50. Ukumbi wa pili una urefu wa mita 138.

Jengo lina kuba moja kubwa na makuba manane ya kando.

Ndani ya kanisa kuna altare 45, nguzo 800, sanamu kubwa 390 za watu wa Biblia, Watakatifu na Mapapa.
Picha


Image:Vatican Piazza San Pietro Obelisk.jpg|Obeliski kutoka Misri inapamba uwanja mbele ya kanisa.
Image:St Peter's Square, Vatican City - April 2007.jpg|Uwanja wa Mt. Petro mbele ya kanisa.
Image:Vatican StPaul Statue.jpg|Sanamu ya Mtume Paulo mbele ya kanisa.
Image:Watykan kolumnada Berniniego detal attyki.JPG|Sanamu nyingi zinapamba dari la kanisa.
Image:Saint Peter's Basilica 2020 P15 Holy door.jpg|Mlango huu wa "geti takatifu" hufunguliwa tu kwa nafasi maalumu.
Image:Rome basilica st peter 011c.jpg|Sanamu ya shaba ya Mt. Petro - mguu wake umepungua sana kwa sababu watu wengi wanaugusa au kuupigia busu.
Image:Michelangelo's Pieta 5450 cropncleaned.jpg|Pietà ya Michelangelo ni sanamu mashuhuri sana ya Mama Bikira Maria akishika maiti ya Yesu.
Image:Gian Lorenzo Bernini - Dove of the Holy Spirit.JPG|Dirisha la Roho Mtakatifu lilitengenezwa na Bernini.

Tanbihi
Marejeo ya Kiswahili

* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 409-410
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 359-360
Viungo vya nje

thumb|227px|Basilika la Mt. Petro nyuma ya Mto Tiber.

* stpetersbasilica.org Largest online site for the Basilica
* Fullscreen Virtual Tour by Virtualsweden
* Google Maps Satellite image of the Basilica
* St Peter’s Basilica and St Peter’s Tomb
* Circus of Nero and the old and new Basilicas superimposed, showing the tomb of Peter
* St. Peter's Basilica Photo Gallery 249 photos
* St Peter's Basilica, Rome pictures and virtual reality movies
* Basilica of St Peter, Rome by Activitaly
* Catholic Encyclopedia Catholic Encyclopedia article
* Vatican City, Piazza San Pietro VR panorama with map and compass effect by Tolomeus
* The pipe organs of St Peter's Basilica
* Vatican City, Piazza San Pietro QTVR panorama hi-res (15 Mb) by Tolomeus
* St. Peter's Basilica Floor Plan
* The Bells of St. Peter's Basilica at Vatican

Jamii:Vatikani
Jamii:Roma
Jamii:Kanisa Katoliki
Jamii:Makanisa nchini Italia
Jamii:Sanaa